Park-šuma Golubinjak
<s>Park-šuma Golubinjak se nalazi u Gorskom kotaru, Hrvatska.</s><s>Udaljena je 1 km od opštinskog središta Lokve, blizu autoputa Rijeka-Zagreb.</s><s>Prostire se na 51 hektaru zaštićenog područja na nadmorskoj visini od 730-800 metara.</s>

<s>U šumi preovlađuju: bukva, jela i smreka na pretežno kraškom zemljištu.</s><s>Najimpozantnije drvo „Kraljica šume“ je divovska jela starosti od preko 250 godina, visinom od preko 35m i širine u promjeru od 140 cm.</s><s>Šuma je uređena većim brojem pješačkih staza u dužini 10,82 km.</s><s>Na monolitnoj stijeni je uređeno i alpinističko penjalište.</s>

<s>U parku se nalaze i dvije pećine: Ledena i Golubinja pećina.</s><s>Pored parka, sa druge strane auto-puta je pećina Lokvarka, jedna od najljepših hrvatskih pećina.</s><s>Otkrivena je posve slučajno početkom 20. stoljeća prilikom iskopavanja kamena.</s><s>Kroz četiri od šest dosad otkrivenih galerija može se spustiti do dubine od 75 metara, a do sada je ukupna poznata dubina veća od 270 metara.</s><s>Gotovo kilometar uređenih staza i više od 300 stepenica vodi kroz galerije pune stalaktita i stalagmita.</s><s>Najviše pažnje plijeni galerija nazvana Katedrala.</s><s>To je ime dobila zbog svoga visokog stropa, te ogromnog sigastog stupa, koji je visok 16 metara, a izgleda kao da drži svod dvorane.</s><s>Tokom kišnih perioda obiluje potocima i vodopadima.</s>

<s>Posebno zanimljiv je i jedan otvor u stijeni koji nosi ime „Paklena vrata“.</s><s>Prolaz je širok 4 metra, a kameni zidovi debljine do 5 m. dosežu visinu do osam metara.</s>

<s>Kao izletište, Golubinjak se spominje još krajem 19. stoljeća.</s><s>Na samom ulazu u park nalazi se ugostiteljski objekat i dječije igralište.</s>

<s>Godine 1954. proglašena je zaštićenim područjem, kategorija park šuma.</s>

<s>Reference</s>

<s>Park šume u Hrvatskoj</s>

